Ապա, անդրադարձաւ յանձնախումբի Ջաւախքի մէջ ցարդ իրականացուցած առողջապահական, ընկերային, մշակութային, դպրոցական եւ մանաւանդ երիտասարդական կեդրոններու ծրագիրներու մասին։ Իսկ յատկապէս կեդրոնանալով ակնարկուած կեդրոններուն վրայ, ընդգծեց ըսելով. «Երեք երիտասարդական կեդրոններ, որոնք կը ծառայեն որպէս խարիսխ շրջանի հայութեան եւ յոյս կը ներշնչեն ջաւախքահայութեան։ Շնորհիւ մեր հովանաւորներուն, մենք այս տարի իրականացուցինք նաեւ մասնաշէնքի մը յաւելումը Ախալքալաքի կեդրոնին կից»։